Tiltale for, i egenskab af samværge, at have begået bedrageri og databedrageri. Påstand om erstatning
Ret: Retten i Herning (1. instans)
Faggruppe: Straffesag — Almindelig domsmandssag
Sagsemner: Formueforbrydelser;
Forurettede og vidner;

/

36-årig kvinde fundet skyldig i bedrageri og databe-drageri

36-årig kvinde fundet skyldig i bedrageri og databedrageri i By i 2017 og 2018.  

Sagsnummer: SS 99-2095/2021

Den 36-årige kvinde – herefter angivet T - var tiltalt for i december 2017 fra sin bopæl for derigen-
nem at skaffe sig eller andre uberettiget vinding, ved misbrug af en for T skabt adgang til at handle
med retsvirkning for en kvinde – herefter angivet K -, for hvem T var beskikket som samværge og hvis
formueanliggende, det påhvilede T at varetage, at have fremkaldt en vildfarelse hos banker og
kreditorer om, at K ville indgå låneaftaler, idet T uden samtykke fra K anvendte K’s NemID til at op-
rette følgende låneaftaler:   
1. lån af 4.000 kr.   
2. lån af 4.000 kr.   
3. lån af 45.000 kr.   
4. lån af 85.000 kr.   
hvorved T bestemte bankerne og kreditorerne til at yde K lån, hvilket påførte K og/eller bankerne og
kreditorerne risiko for at lide at økonomisk tab.   

T var tillige tiltalt for databedrageri ved fra sin bopæl for derigennem at skaffe sig eller andre ube-
rettiget vinding retsstridigt at have påvirket resultatet af en databehandling, idet T, der på gernings-
tidspunktet virkede som samværge for K og derfor havde adgan g til K’s bankkonti og NemID, over-
førte 37.500 kr. fra K’s konto i en bank til sin egen bankkonti, hvilket skete uden K’s samtykke.

T nægtede sig skyldig, men retten fandt det på baggrund af de dokumenterede oplysninger om lå-
neoptagelserne og om bevægelse rne på K’s konti, herunder overførsel af 37.500 kr. til T’s konto
sammenholdt med T’s forklaring om, at hun alene havde adgang til at benytte K’s NemID bevist, at T
var skyldig. T blev herefter fundet skyldig i bedrageri og databedrageri.   

T blev pålagt at undergive sig ambulant psykiatrisk behandling ved psykiatrisk afdeling med tilsyn af
Kriminalforsorgen, således at Kriminalforsorgen sammen med overlægen kunne træffe bestem-melse
om genindlæggelse. Straffen blev fastsat i overensstemmelse med mentalundersøgelsens
konklusion, hvori ambulant psykiatrisk behandling blev anbefalet.   

Dommen er afsagt den 9. marts 2022.



/